பொய் வேதம் என்பது வாழ்வின் குறிக்கோள் இன்பம் என போதிப்பது. அவர்கள் சொற்புத்தியோ சுயபுத்தியோ இல்லாதவர்கள். அவர்கள் பேச்சை கேளாதே. இன்பம் அல்ல முழு தியாகமே வாழ்வின் குறிக்கோள். காமத்திலும் பணத்தாசையிலும் உன்னை அழைத்து செல்கின்றவளை சாராதே. இறைவனிடத்தில் உன்னை அழைத்து செல்லும் பெண்களிடத்திலே நட்பு கொள்ள வேண்டும். சாப்பிடு குடி சந்தோஷமாயிரு இதுவே மக்களின் உறவினர்களின் நண்பர்களின் குறிக்கோள். மரணமோ வெகு அருகில். பிறகென்ன சீக்கிரம் சீக்கிரம் இறை பக்தியிலும் பிறருக்கு உதவி செய்வதிலும் வாழ்க்கையை பயனுள்ளதாக வாழ்ந்திரு. வைதோரைக் கூடவையாதே – இந்த  வையம் முழுதும் பொய்த்தாலும் பொய்யாதே  வெய்ய வினைகள் செய்யாதே – கல்லை  வீணிற் பறவைகள் மீதி லெய்யாதே (பாபஞ்) கருத்து உரை அகழ்வாரை தாங்கும் நிலம்போலத் தம்மை இகழ்வாரை பொறுத்தல் தலை. உலகம் முழுவதும் பொய்யாக வாழ்ந்தாலும் நீ நேர்மையாக உன் கடமைகளை செய்து கொண்டிரு. தீயதை செய்யாதே. வீணாக பறவைகள் மீது கல்லெறியாதே. எல்லா உயிர்களும் வாழ வேண்டும். எந்த உயிரையும் கொல்லக் கூடாது. மண்ணுயிரையும் தண்ணுயிர் போல் நினை. அகிம்சையே இறைவனை அடைவதற்கான முதற்படி.